Sport bilen ömürlik höwrügen adamlaryň daşky keşbine garanyňda-da, sagdynlygyň we gözelligiň bu düýpsiz çeşmesine bolan höwesiň artýar. Bedeni kemsiz taplaýan, synalaryňy berkidýän, ýürek-damar ulgamynyň işini kadalaşdyrýan, keşbiňe dogumlylyk çaýýan, adamda ýagşy hüý-häsiýetleri terbiýeleýän sportda diňe dynman öňe gadam urýan bellän maksadyna tarap hyjuw edýän, ýeňişlere sary okgunly hereket edýän üstünlik gazanmagy başarýar. Adamy il içinde arzylanýan bu keşplere eýe sport taryhyň irki döwürlerinden bäri dünýäniň dürli döwletlerinden parahatçylygyň ilçisi hökmünde kabul edilipdir. Häzirki döwürde sportuň onlarça görnüşleri bellidir.